آمریکادا قوش آنفولانزاسی، مرس (اورتادوغو تنفس سندرومو)، سارس (آغیر حاد تنفس یولو چاتیشمازلیغی سندرومو) کیمی ویروسلارین داها دا اؤلومجول و یولوخوجو حالا گلمه‌سینه یول آچاجاق آراشدیرمالارین آپاریلماسینا قارشی قاداغا قالدیریلدی.
آمریکا اولوسال ساغلیق انستیتوسوندان وئریلن آچیقلامادا،
"آراشدیرمالار توپلوم ساغلیغی اوچون تهدید اولان و سرعتله دییشیک‌لیک گؤستره‌ن ویروسلارین آنلاشیلیب قارشی استراتژی و تأثیرلی تدبیرلر گلیشدیریلمه‌سی باخیمین‌دان اؤنم داشیییر" ایفاده‌لرینه یئر وئریلدی.
آمریکا، ۲۰۱۴.جو ایلده بو کیمی ویروسلارا قارشی آراشدیرمالاری دوردورموشدو.
قرار اؤلکه‌ده دؤولته عاید بعضی لابراتورلاردا بو تهلوکه‌لی ویروسلارین اویغون‌سوز شکیل‌ده تدقیق ائدیلمه‌سی حاللارینین قید ائدیلمه‌سی سببیله آلینمیشدی.
سؤزوگئدن ویروسلار هر هانسی بیر اینسانی یانلیش سببین ایله لابراتور خاریجینه چیخارسا سرعتله یاییلیب چوخ داها اؤلومجول حالا گله‌بیلر.
قاداغانین قالدیریلماسی قرارینی دستکله‌یه‌نلر، احتیمالی بیو سالدیریلارا قارشی حاضرلیق‌لی اولونابیلمه‌سی اوچون بو کیمی تستلرین آپاریلماسی لازیم اولدوغونو مدافعه ائدرکن، قارشی چیخانلار ایسه لابراتور شرایطین‌ده اؤلومجول ویروسلارلا چالیشمالارینین ریسکلرینی وورغولاییر.
